
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Prievidza 24P/50/2025 3825202790 17. 06. 2025 Mgr. Miriam Manová ECLI:SK:OSPD:2025:3825202790.2
Uznesenie Okresný súd Prievidza vo veci starostlivosti súdu o mal. A. B., nar. XX.XX.XXXX v Partizánskom a mal. C. B., nar. XX.XX.XXXX v Topoľčanoch, v konaní zastúpenými kolíznym opatrovníkom Úradom práce, sociálnych vecí a rodiny Partizánske, deti rodičov: matky D. B., E. F., nar. XX.XX.XXXX v B., trvale bytom G. XXX, štátnej občianky SR, právne zastúpenej Mgr. Patrikom Baltazarovičom, advokátom so sídlom Vlárska 14089/11A, 831 01 Bratislava – Nové Mesto, a otca A. B., nar. XX.XX.XXXX v Partizánskom, trvale bytom G. XXX, štátneho občana SR, v konaní o návrhu na nariadenie neodkladného opatrenia, takto rozhodol: Súd zastavuje konanie o návrhu matky mal. detí na nariadenie neodkladného opatrenia zo dňa 09.06.2025. odôvodnenie: 1. Návrhom doručeným Okresnému súdu Prievidza dňa 10.06.2025 sa matka mal. detí domáhala, aby súd neodkladným opatrením zveril mal. A. B., nar. XX.XX.XXXX v Partizánskom a mal. C. B., nar. XX.XX.XXXX v Topoľčanoch do jej výlučnej osobnej starostlivosti s tým, že ich bude zastupovať a spravovať ich majetok, a zároveň sa domáhala zákazu stretávania sa otca mal. detí A. B. s mal. deťmi a to do právoplatnosti rozsudku o rozvode manželov a úpravy práv a povinností rodičov k mal. deťom. 2. Uznesením Okresného súdu Prievidza č. k. 24P/50/2025 – 31 zo dňa 10.06.2025 bol mal. A. B., nar. XX.XX.XXXX v Partizánskom a mal. C. B., nar. XX.XX.XXXX v Topoľčanoch ustanovený za kolízneho opatrovníka Úrad práce, sociálnych vecí a rodiny Partizánske. 3. Dňa 10.06.2025 vzala matka mal. detí svoj návrh zo dňa 09.06.2025 na nariadenie neodkladného opatrenia v celom rozsahu späť, a žiadala konanie zastaviť (č. l. 32). Kolízny opatrovník súhlasil so späťvzatím návrhu dňa 17.06.2025 (č. l. 40). 4. Podľa § 29 ods. 1 - 3 zákona č. 161/2015 Z. z. Civilný mimosporový poriadok v znení neskorších predpisov (ďalej len "CMP") navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Podľa § 2 ods. 1 a 2 CMP na konania podľa tohto zákona sa použijú ustanovenia Civilného sporového poriadku, ak tento zákon neustanovuje inak. Na účely tohto zákona sa pojmy žaloba, strana a spor vykladajú ako návrh na začatie konania, účastník konania (ďalej len „účastník“) a konanie podľa tohto zákona, ak z povahy veci nevyplýva inak.
6. Podľa § 146 ods. 1 veta druhá zákona č. 160/2015 Z. z. Civilného sporového poriadku v znení neskorších predpisov (ďalej aj len ako „CSP“) na nesúhlas žalovaného so späťvzatím žaloby sa neprihliada, ak dôjde k späťvzatiu žaloby skôr, než sa začalo predbežné prejednanie sporu podľa § 168 alebo pojednávanie. 7. V dôsledku prejavu vôle matky mal. dieťaťa, ktorá svoj návrh zo dňa 09.06.2025 vzala späť v celom rozsahu a žiadala konanie zastaviť, okresný súd, za súhlasu kolízneho opatrovníka, konanie o návrhu matky mal. detí na nariadenie neodkladného opatrenia zo dňa 09.06.2025 zastavil, a to aj s poukazom na konanie vedené tunajším súdom pod sp. zn. 24P 53/2025. Poučenie: Proti tomuto uzneseniu m o ž n o podať odvolanie do 15 dní od jeho doručenia prostredníctvom Okresného súdu Prievidza na Krajský súd v Žiline. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Podanie možno urobiť písomne, a to v listinnej podobe alebo v elektronickej podobe. Podanie vo veci samej urobené v elektronickej podobe bez autorizácie podľa osobitného predpisu treba dodatočne doručiť v listinnej podobe alebo v elektronickej podobe autorizované podľa osobitného predpisu; ak sa dodatočne nedoručí súdu do desiatich dní, na podanie sa neprihliada. Súd na dodatočné doručenie podania nevyzýva. Podanie urobené v listinnej podobe treba predložiť v potrebnom počte rovnopisov s prílohami tak, aby sa jeden rovnopis s prílohami mohol založiť do súdneho spisu a aby každý ďalší subjekt dostal jeden rovnopis s prílohami. Ak sa nepredloží potrebný počet rovnopisov a príloh, súd vyhotoví kópie podania na trovy toho, kto podanie urobil. Ak zákon na podanie nevyžaduje osobitné náležitosti, v podaní sa uvedie, ktorému súdu je určené, kto ho robí, ktorej veci sa týka, čo sa ním sleduje a podpis. Ak ide o podanie urobené v prebiehajúcom konaní, náležitosťou podania je aj uvedenie spisovej značky tohto konania. Odvolanie možno odôvodniť len tým, že a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu uvedenú v odseku 1, ak táto vada mala vplyv na rozhodnutie vo veci samej. Odvolanie možno odôvodniť aj tým, že súd prvej inštancie nesprávne alebo neúplne zistil skutočný stav veci.

